**OBČINA RENČE-VOGRSKO PREDLOG**

**OBČINSKI SVET**

*NASLOV:*

**LETNI PROGRAM TEHNIČNE KULTURE ZA LETO 2014**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo),
* 3. člen Pravilnika o sofinanciranju programov na področju tehnične kulture v Občini Renče-Vogrsko (Uradne objave v občinskem glasilu, št. 3/10)

*PREDLAGATELJ:*

Aleš Bucik, Župan

*PRIPRAVLJALEC:*

Župan, občinska uprava

*OBRAZLOŽITEV:*

Področja tehnične kulture na nivoju države ne ureja nobeden predpis, prav tako ne obstaja nobena strategija ali program, ki bi določal smernice razvoja področja v Republiki Sloveniji. Ne glede na dejstvo, da Zveza za tehnično kulturo Slovenije obstaja že 67 let, je normativno urejanje področja izostalo.

Predloženi letni program ni zakonska obveza, sprejetje le tega opredeljuje 3. člen Pravilnika o sofinanciranju programov na področju tehnične kulture v Občini Renče-Vogrsko.

Z letnim programom tehnične kulture se določi področja, ki se sofinancirajo iz občinskih sredstev, vrsto dejavnosti in potrebna sredstva za izvedbo programov. S sprejemom občinskega proračuna se določi višino sredstev za sofinanciranje letnega programa.

*RAZLOGI ZA SPREJETJE LETNEGA PLANA:*

Brez sprejetega letnega programa tehnične kulture ni mogoče sofinancirati programov tehnične kulture iz občinskega proračuna.

*OCENA STANJA:*

Sprejeti Letni program tehnične kulture za leto 2014 bo osnova za objavo javnega razpisa za sofinanciranje programov tehnične kulture v letu 2014.

*CILJI IN NAČELA:*

Sofinanciranje programov na področju tehnične kulture v letu 2014 bo potekalo skladno s predpisi in letnim programom.

*FINANČNE IN DRUGE POSLEDICE:*

Proračunska sredstva, ki so v Odloku o proračunu opredeljena za sofinanciranje programov na področju tehnične kulture, bodo razdeljena skladno z razpisom.

Pripravila:

Vladka Gal Janeš, Višja svetovalka za družbene dejavnosti

*Predlog akta:*

Na podlagi 3. člena Pravilnika o sofinanciranju programov na področju tehnične kulture v Občini Renče-Vogrsko (Uradne objave v občinskem glasilu, št. 3/10) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo), je Občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel

**LETNI PROGRAM TEHNIČNE KULTURE**

**v Občini Renče-Vogrsko za leto 2014**

1. **SPLOŠNO**
2. **člen**

Občina Renče-Vogrsko z letnim programom določa programe tehnične kulture, ki bodo v letu 2014 sofinancirani iz občinskega proračuna, obseg in vrsto dejavnosti, potrebnih za uresničevanje tega programa in okvirni obseg sredstev, ki se v ta namen zagotavljajo v proračunu občine.

1. **člen**

Občina Renče-Vogrsko z letnim programom tehnične kulture omogoča in soustvarja pogoje za razvoj področja tehnične kulture, ki je v javnem interesu in se sofinancira iz javnih sredstev.

Občina iz proračunskih sredstev uresničuje javni interes na področju tehnične kulture z:

* zagotavljanjem sredstev za sofinanciranje realizacije izvedbe letnega programa,
* spodbujanjem in zagotavljanjem pogojev za opravljanje in razvoj dejavnosti.

1. **člen**

Programi tehnične kulture se sofinancirajo v skladu s Pravilnikom o sofinanciranju programov na področju tehnične kulture v Občini Renče-Vogrsko (v nadaljnjem besedilu: Pravilnik), katerega sestavni del so merila za vrednotenje in izbor programov tehnične kulture.

1. **člen**

Temeljni cilj programov tehnične kulture je slediti razvoju in prispevati k boljši seznanjenosti in tehnični izobraženosti in usposobljenosti čim širši populaciji, predvsem pa otroke in mladino usmerjati in vzpodbujati k inovativnosti, ustvarjalnosti in raziskovanju ter odkrivanju in uporabi človeku in naravnemu okolju prijaznih sodobnih tehničnih dognanj.

Dejavnosti, ki jih pokriva področje tehnične kulture, se odvijajo v klubih in društvih.

Društva in klubi v občini izvajajo programe na področjih modelarstva, potapljaštva, astronomije, radioamaterstva, avtomobilizma, motociklizma, padalstva, letalstva, jamarstva in podvodne fotografije.

1. **OTROŠKO IN MLADINSKO RAZISKOVALNO DELO**

Izkušnje, ustvarjalnost in kreativnost, ki se ga mladi navadijo pri raziskovalnem delu, je tesno povezano s cilji mladinskih raziskovalnih taborov, poletnih šol in delavnic. Mladinsko raziskovalno delo je dopolnitev tehničnim dejavnostim, kot sta modelarstvo in konstruktorstvo, in hkrati z dobro zastopanimi nalogami na tehničnih področjih tudi odlična nadgradnja pridobljenih ročnih spretnosti in drugih tehničnih veščin.

Je oblika izven šolskih dejavnosti, s katero mladi nadgrajujejo in dopolnjujejo v šoli pridobljeno znanje ter se interesno usmerjajo v različna področja znanosti. S tem si mladi utrdijo zaupanje vase, v svoje delo in razmišljanje, ocenijo svoja predvidevanja in spoznanja, naučijo se jasno in javno izražati svoja mnenja.

1. **MLADINSKI RAZISKOVALNI TABORI, POLETNE ŠOLE IN DELAVNICE**

V času poletnih, jesenskih in zimskih počitnic klubi in društva organizirajo mladinske raziskovalne tabore, poletne šole in delavnice. Aktivnosti so namenjene tistim mladim, ki hočejo vedeti več, kot jim nudi pridobljeno šolsko znanje, so med boljšimi na šolskih tekmovanjih in so se že dokazali tudi z raziskovalnim delom.

1. **TEKMOVANJA IZ ZNANJA**

Med dejavnostmi, s katerimi uresničuje področje tehnične kulture svoje poslanstvo in cilje, sodijo tudi številna tekmovanja iz znanja učencev, dijakov in študentov. To so predvsem tekmovanja iz logike, računalništva, kemije, biologije ter tehnično usmerjena srečanja in tekmovanja. Tekmovanja potekajo na šolski, regijski in državni ravni, katerih se vsako leto udeleži veliko mladih. Najboljši se udeležijo tudi evropskih in svetovnih tekmovanj, kjer praviloma dosegajo dobre rezultate.

Cilj tekmovanj iz znanj je predvsem:

* vzpodbujati množični interes za različna tehnična področja med mladino,
* vzpodbujati mladino k inovativnemu, ustvarjalnemu, kritičnemu ter logičnemu razmišljanju,
* odkrivati posebej nadarjene mlade in vzpodbujati nadaljnje razvijanje njihovih sposobnosti.

1. **PROGRAMI KLUBOV IN DRUŠTEV**

Občina Renče-Vogrsko bo na podlagi razpisa iz proračuna za leto 2014 sofinancirala programe društev, ki delujejo na naslednjih področjih:

* modelarstvo,
* padalstvo,
* jamarstvo,
* potapljaštvo,
* podvodne fotografije,
* radioamaterstva,
* motociklizma,
* avtomobilizma,
* astronomije in letalstva.

Skladno s Pravilnikom občina ne bo zagotavljala sredstev za investicije v prostore in nakup ter vzdrževanje osnovnih sredstev in opreme.

1. **ORGANIZACIJA PRIREDITEV IN TEKMOVANJ**

Klubi in društva imajo že dolgoletno tradicijo pri organiziranju različnih prireditev in tekmovanj. Pomenijo promocijo tehnične kulture in posameznih področij in so spodbuda za razvoj in napredek. Sredstva za sofinanciranje organizacije prireditev oz. tekmovanj so razdeljena preko javnega razpisa. Občina sofinancira materialne stroške prireditev oz. tekmovanj (najemnino objekta, propagandni material, sodniške stroške in stroške nastopajočih). V letu 2014 bo vsakemu prijavitelju, ki bo izpolnjeval pogoje, sofinancirana ena organizacija prireditve na območju Občine Renče-Vogrsko in sicer na vseh nivojih, od občinskega pa do svetovnega nivoja.

Prav tako bo občina sofinancirala stroške udeležbe na enem tekmovanju zunaj občine in sicer na vseh nivojih od občinskega do svetovnega nivoja.

1. **MEDNARODNO SODELOVANJE**

Pravega institucionalnega čezmejnega sodelovanja je relativno malo. Stiki in sodelovanje potekajo na nivoju klubov in društev v okviru prijateljskih srečaj in manj na pravem tekmovalnem nivoju. Kljub temu so postavljene dobre osnove za dvig ravni sodelovanja in zamisli o pravih čezmejnih tekmovanjih.

Sodelovanje poteka predvsem na ravni letalskih klubov, ki sodelujejo z obmejnimi klubi, nekateri skupne projekte pa izvajajo tudi potapljači in jamarji.

1. **SOFINANCIRANJE IZ PRORAČUNA OBČINE**
2. **člen**

Razpoložljiva proračunska sredstva v skupni višini se razdelijo na podlagi javnega razpisa, na katerega se lahko prijavljajo zainteresirani klubi in društva, kot to določa Pravilnik. Predloženi programi na javnem razpisu so podlaga za ustrezno vrednotenje in spremljanje izvajanja programov, ki jih sofinancira občina.

Iz proračuna Občine Renče-Vogrsko se v proračunskem letu 2014 s postavke 18009012 – Sofinanciranje športnih društev s področja tehnične kulture razdelijo sredstva v višini **13.813 EUR** po naslednjem ključu:

|  |  |
| --- | --- |
| **Programi, ki bodo sofinancirani po razpisu v letu 2014** | **Delež sofinanciranja** |
| Izvajanje programov klubov in društev | 80 % |
| Organizacija prireditev/tekmovanja v občini | 10 % |
| Udeležba na tekmovanjih izven občine | 10 % |
| **SKUPAJ** | **100 %** |

1. **člen**

Nadzor nad porabo javnih sredstev, pridobljenih v okviru javnega razpisa, ter vsebino izvedenih programov izvaja občinska uprava.

1. **člen**

Na osnovi sprejetega Letnega programa tehnične kulture v Občini Renče-Vogrsko za leto 2014 ter Pravilnika o sofinanciranju programov tehnične kulture v Občini Renče-Vogrsko bo objavljen javni razpis za sofinanciranje programov tehnične kulture v Občini Renče-Vogrsko za leto 2014.

1. **VELJAVNOST**

**8. člen**

Ta plan tehnične kulture prične veljati naslednji dan po objavi v Uradnih objavah v občinskem glasilu.

Številka: \_\_\_\_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_\_\_ Aleš Bucik

Župan